थड़े पर बौन्दे सार गै फी हट्टिया आसैं नजर पेई। हुन नमें गै गाहक सोदा लै दे हे ते कन्ने कदार शा ने गल्लां करादे हे। उन्दी बोली बी समझ नेईं ही आवा दी ते न गै कदार शा हुन्दी शक्ल लब्दी ही। छड़ा हत्थ गै सौदा दिन्दा लब्दा हा। मिगी बड़ा क्रोध चढ़ेआ। प्रतिज्ञा कीती जे हुन कदारनात होर मेरे जाने पर हट्टी बन्द करङ्ण तां अऊं उत्थें गै सेई जाङ। दिक्खुङ ओ फी दरवाजा कियां खोलदा ऐ। पर हट्टी पर पुजदे गै उत्थें कोई नेईं हा। दौं त्रै आले मारे पर कोई नेईं बोलेआ ! में हट्टी पर बेई गेआ ते थोड़े चिरें परैन्त अक्क लग्गी गेई।